Ingrid Thulin

Ingrid Lillian Thulin (1926–2004) var en svensk skuespiller og regissør kjent fra flere av Ingmar Bergmans filmer. Hun ble i 1958 belønnet med prisen for beste skuespillerinne ved Filmfestivalen i Cannes. I 1964 ble hun tildelt Guldbaggen for sin rolle i Tystnaden. 

Thulin vokste opp i Sollefteå i Nord-Sverige som datter av Nanna (pikenavn Larsson) og fisker Adam Thulin. Hun begynte å ta ballett-timer som barn og i 1948 kom hun inn på Dramaten.

Thulin filmdebuterte i den svenske filmen Jørgen smed (1948). Hun hadde etter det sentrale roller i filmer som blant annet Smultronstället (1957), The 4 Horsemen of the Apocalypse (1962), Tystnaden (1963), Vargtimmen (1968) Salon Kitty (1976) og Alarm på Nord-Ekspressen (1976). Hun arbeidet flere år sammen med den kjente regissøren Ingmar Bergman. I 1970- og 1980-årene medvirket hun i en rekke italienske filmer. Hennes siste filmrolle var i den italienske dramafilmen La casa del sorriso, fra 1991.

I 1992 utgav selvbiografien Nagon jag kande.

Thulin bodde i Roma fra midten av 1960-tallet og frem til hun flyttet tilbake i Sverige i 2003 for å få behandling ved Karolinska Universitetssjukhuset. Hun døde i 2004, etter lengre tids sykdom.

Referanser

Eksterne lenker 
 
 

Svenske skuespillere